NaiveNeuron/SloPal huggingface dataset:
Mezenská, Helena, poslankyňa NR SR (2014-03-28):
Vážená pani predsedajúca, vážení páni, vážené panie poslankyne, páni poslanci, Výbor Národnej rady Slovenskej republiky pre hospodárske záležitosti ma uznesením č. 278 určil za spravodajkyňu k návrhu poslancov Národnej rady Miroslava Kadúca, Igora Hraška a Jána Mičovského na vydanie zákona o výbere zástupcov štátu do orgánov spoločností s majetkovou účasťou štátu, o ich odmeňovaní a zodpovednosti za škodu. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je i doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 3. marca 2014 č. 904 a podľa § 71 rokovacieho poriadku Národnej rady navrhujem, aby návrh zákona prerokovali výbory, a to Ústavnoprávny výbor Národnej rady Slovenskej republiky, Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade v prvom čítaní. Pani predsedajúca, prosím, otvorte všeobecnú rozpravu.
Vons, Peter, poslanec NR SR (2020-07-07):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 11. septembra 2020 a v gestorskom výbore do 14. septembra 2020.
Číž, Miroslav, podpredseda NR SR (2015-12-01):
Ďakujem. Pán poslanec Viskupič.
Jurinová, Erika, podpredsedníčka NR SR (2014-11-09):
S reakciou pán poslanec Chren.
Krúpa, Juraj, poslanec NR SR (2023-03-16):
Ďakujem veľmi pekne. Prvé, už len zámer spraviť z toho teda tento dátum ako pamätný deň jasne evokuje, aký bol zámer. Po druhé, dávať dokopy ľudí, ktorých, ktorí boli posielaní do koncentračných táborov a vraždení, s ľuďmi, ktorí boli presídľovaní, ako teda napríklad ľudia z juhu Slovenska do Maďarska a Slováci z Maďarska na Slovensko, ktorí neboli vraždení, tak to sú akože dve rôzne kategórie. Prepáčte. Áno, je to možno nespravodlivé, ale keď, ako prepáčte, nedáte trest smrti jednému alebo obom kriminálnikom, jednému za vraždu a druhému za zlodejinu, hej? Čiže preto aj akože miešať tieto dve veci dokopy nedávajú úplne zmysel. Prepáčte a nenechajte, dávajte si pozor, dávajte si pozor pri týchto veciach. Dávajte si naozaj pozor, aby sme sa nedostali, že tu ako, ako, jak by som povedal, takú mozaiku postupne budeme rozoberať niektoré veci a budeme podrývať niektoré dôležité uznesenia alebo zákony, ktoré majú zásadný štátotvorný význam pre Slovenskú republiku, prosím vás pekne, dávajte si na to pozor. Ďakujem veľ mi pekne.
Grendel, Gábor, podpredseda NR SR (2023-05-03):
Pán poslanec Jozef Pročko.
Danko, Andrej, predseda NR SR (2019-09-25):
Ďakujem, pán poslanec. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa hlási niekto z poslancov do rozpravy ústne. Uzatváram možnosť prihlásenia. Dvaja páni poslanci. Poslanec Budaj, Grausová. Pán navrhovateľ nechce vystúpiť v rozprave? Nie? (Reakcia z pléna.) Hej. Nech sa páči, teda pán navrhovateľ vystúpi v rozprave ako prvý. (Reakcia z pléna.) Dobre, ďakujem. Súčasne uzatváram možnosť prihlásenia. Nech sa páči, pán poslanec Budaj.
Grečková, Lea, poslankyňa NR SR (2012-10-29):
Pán predseda, dajte, prosím, hlasovať o zákone ako o celku s odporúčaním gestorského výboru schváliť ho.
L. Gyurovszky, minister výstavby a regionálneho rozvoja SR: (2005-05-17):
Zámerom návrhu je urýchliť a zefektívniť vyvlastňovacie konanie, najmä zabezpečiť vykonateľnosť práv platného rozhodnutia o vyvlastnení v prípade podania správnej žaloby na súd. Novelizácia sa vzťahuje výhradne na dva účely vyvlastnenia, ktoré sú ustanovené osobitnými predpismi – na vyvlastnenie  na účely uskutočnených stavieb, ktoré sú významnou investíciou, a na výstavbu diaľnic, ciest a miestnych komunikácií. Mení sa vecná príslušnosť na konaní o vyvlastnení v uvedených prípadoch. Výkon pôsobnosti stavebného úradu prechádza v týchto prípadoch z obce na krajský stavebný úrad. V stavebnom zákone ako osobitnom predpise sa upravuje postup riešenia námietok proti predpojatosti zamestnancov správneho orgánu. Zároveň sa vylučuje možnosť súdu odložiť vykonateľnosť práv platného vyvlastňovacieho rozhodnutia. Podmienky pre túto osobitnú úpravu sa vytvárajú novelizáciou príslušného ustanovenia Občianskeho súdneho poriadku. Návrh zákona bol prerokovaný vo vláde Slovenskej republiky dňa 20. 4. 2005 a jeho pripomienky sú do návrhu zapracované. Vážené pani poslankyne, vážení páni poslanci, predkladám vám tento vládny návrh zákona so žiadosťou o jeho kladné posúdenie. Ďakujem za pozornosť.
Blanár, Juraj, podpredseda NR SR (2023-05-24):
Pani poslankyňa Záborská s faktickou poznámkou.
Š. Zelník, poslanec: (2009-04-28):
Páni a dámy, do dnešného dňa nikto túto situáciu nevysvetlil. Povedal som, že myšlienka či zámer o oddlžení bol správny, ale na prvý pohľad pre bežného občana by sa mohlo vytvoriť zdanie, že zdravotnícke zariadenia napriek tomu, že boli oddlžené, opäť vytvorili dlh. Pri takejto informácii, ktorá je neúplná, by sa mohlo zdať, že je to chyba rezortného ministra alebo nebodaj vlády. Nie je tomu tak. Aj vláda, aj rezortný minister urobili kroky, aby sa rast dlhu zásadným spôsobom spomalil. Mnohí hovoria o oddlžení zdravotníctva v minulosti. Nie je to celkom tak. Áno, boli oddlžené zdravotnícke zariadenia, to je fakt, ale hneď po jeho oddlžení začali opäť vytvárať dlh a vláda Roberta Fica prebrala zdravotníctvo s dlhom okolo 5 miliárd Sk. Musím povedať, že predmetom oddlženia bolo zaplatenie neuhradených faktúr z minulosti. Vieme, a to nemusíme byť zdravotníckymi pracovníkmi, že okrem dlhu nezaplatených faktúr existuje takzvaný skrytý dlh rezortu a ten je v podobe schátraných budov, zatekajúcich striech, opotrebovanej techniky, rozbitých vnútronemocničných komunikácií a tak ďalej. Tento dlh treba povedať, že je niekoľkonásobne väčší, ako je dlh z nezaplatených faktúr. Aj skrytý dlh sa významne podieľa na vzniku aktuálneho dlhu v podobe neuhradených faktúr. Samozrejme, na vytváraní dlhu sa podieľa oveľa viac faktorov. Súčasná vláda pripravila rozpočet, v ktorom sa kalkulovalo pre zdravotníctvo s nárastom financií pre rok 2009 okolo 13 %. Doteraz najväčší objem, aký kedy rezort mal dostať.
Grendel, Gábor, podpredseda NR SR (2021-06-29):
Pán poslanec Vašečka.
P. Paška, predseda NR SR: (2008-05-22):
Bod sme neprijali.
Potocký, Milan, poslanec NR SR (2021-02-05):
Ďakujem za slovo, pán predsedajúci. Jožko, tvoj prejav nasvedčuje tomu, že vlastne nikto nemá nič z našej koalície nadiktované. Tvoj slobodný prejav len potvrdil to, že každý sa rozhoduje podľa vlastného svedomia a vedomia. Aj keď tvoje prejavy sú mnohokrát v tomto pléne znevažované, teraz sa ťa musím zastať, pretože skutočne korupcia, boj proti korupcii ti leží na srdci. Kým mnohí poslanci neboli na verejných vypočutiach, ty si bol aj na verejných vypočutiach kandidátov na prezidenta Policajného zboru. Bol si aj na vypočutí kandidátov špeciálneho prokurátora. Áno, ty si bol jeden z mála tých, ktorý kládol verejne nepríjemné otázky, doslova si griloval kandidátov, ktorí sú preferovaní aj koalíciou. Takže ďakujem za ten tvoj postoj, ktorý dokazuje, že nie sme ako za bývalej vlády len cvičené opice, ktoré stláčajú gombíky, ale, naopak, nebojíme sa verejných vypočutí, ideme s kožou na trh pred verejnosťou. Takže, vďaka, Jožko.
Brocka, Július, poslanec NR SR (2012-07-25):
Neviem, či môžeme pokračovať v rokovaní, lebo nevidím tu pána poslanca Hlinu. (Smiech v sále.)
Nemec, Richard, poslanec NR SR (2022-05-20):
Ďakujem za slovo. Pán minister, ja by som ťa chcel za toto pochváliť, lebo myslím si, že odvážnemu šťastie praje, a konečne tu to, čo o tom tu hovoríme už niekoľko rokov a koľko sa už tu minulo eurofondov na digitalizáciu a systémy nie sú prepojené, nefungujú, na zväzoch máme matriky elektronické, na ministerstve školstva máme systém, ktorý, ktorý nie je na 100 % dokončený, ale máme ho a vieme, koľko máme detí, žiakov a športujúcich detí hlavne v kluboch, takže myslím si, že keď sa tieto systémy prepoja a ministerstvo financií dokáže urobiť taký softvér, ktorý príde rovno k deťom a k rodičom, ktorí budú môcť, môcť si tento, toto všetko kontrolovať, tak myslím si, že ušetríme aj na tých kontrolóroch, a keď tá aplikácia bude fakt dobre spravená. A myslím si, že, myslím si, že toto, toto je prelom prelomové pre, pre naše deti. A keďže som tu za šport, tak myslím, že to bude prelomové pre, a tí tréneri takúto pomoc čakajú a konečne si budú môcť zrátať, aký majú budget na celý rok na tie svoje deti, lebo doteraz to boli len virtuálne peniaze a tápanie. Takže ja si myslím, že to je dobrý krok, a poďme sa už konečne pohnúť, lebo toto len hovorenie, ako to nejde, to je, to je hrozné. Ďakujem.
Schlosár, Rastislav, poslanec NR SR (2016-12-06):
Vážené kolegyne, vážení kolegovia, v zlúčenej rozprave vystúpilo 15 poslancov, ktorí ale nepodali žiaden procedurálny návrh k tomuto návrhu ústavného zákona. Prosím, pán predsedajúci, aby ste dali hlasovať o tom, že Národná rada prerokuje návrh ústavného zákona v druhom čítaní.
Laššáková, Jana, podpredsedníčka NR SR (2013-05-23):
Teraz dávam slovo pánovi poslancovi Štefancovi, písomne prihlásenému do rozpravy. Nech sa páči.
Podmanický, Ján, poslanec NR SR (2012-08-10):
Odhlasovali sme všetky návrhy zo spoločnej správy. Teraz budeme hlasovať o návrhoch podaných poslancami v rozprave. Najskôr budeme hlasovať o návrhoch pána poslanca Mihála. Pán predseda, dajte hlasovať o prvom návrhu pána poslanca Mihála.
Federič, Igor, poslanec NR SR (2010-12-10):
Dajte, prosím, pán predseda, hlasovať o vládnom návrhu ako o celku s odporúčaním gestorského výboru schváliť.
Fico, Robert, predseda vlády SR (2016-09-08):
Ďakujem. Ja teda v parlamente už nesedím, ale podľa mňa mám pätnásť minút.
Kéry, Marián, poslanec NR SR (2022-02-25):
Kolegyne, kolegovia, chcem sa poďakovať za vaše faktické poznámky napriek tomu, že niektoré boli voči mne kritické. Začnem pánom poslancom Žiakom. Pán poslanec Žiak, my dvaja sa poznáme, pretože máme rovnakú minulosť. Boli sme obaja futbaloví rozhodcovia. Ty ako rozhodca si to dotiahol najďalej do tretej ligy a politicky nedosahuješ ešte ani takú úroveň. Pán poslanec Kotleba, viete, moji rodičia a životné skúsenosti ma naučili, že ľudí si mám vážiť napriek tomu, že mám s nimi iný názor, že sme názorovo rozdielni. A myslím si, že tým, že som povedal, že si politika Dzurindu vážim, že si za tým tvrdením stojím. Pretože on v sebe napriek tomu, že s mnohými vecami som nesúhlasil, spĺňa kritérium nielen politika, ale aj štátnika. A keď sa pozriete do radov dnešnej vlády Slovenskej republiky, tak si myslím, že štátnika tam hľadať budete veľmi ťažko. Chcem sa najmä poďakovať pani poslankyni Brisudovej, pánovi poslancovi Ficovi a Baškovi, ktorí naozaj z toho môjho príhovoru si vybrali najmä tú pasáž, kde som sa venoval našim starostom a primátorom najmä na východnom Slovensku. Som rád, že ste to všetci traja rozšírili. Možnože mohol som venovať tomuto dôležitému miestu viacej času. A chcem ešte raz poďakovať, napríklad v našom poslaneckom klube máme primátora Michaloviec pána Zahorčáka, ktorý ma informoval, že včera zasadal krízový štáb a naozaj sa pripravovali na to, akým spôsobom, konkrétnym spôsobom pomôcť tým, ktorí tú pomoc od nás najviac budú potrebovať. Ďakujem.
Laurenčík, Milan, podpredseda NR SR (2021-02-24):
Reagovať na faktické poznámky bude pán predseda Národnej rady Boris Kollár. Nech sa páči.
Paška, Pavol, predseda NR SR (2013-02-07):
Pán poslanec Šuca.
Grendel, Gábor, podpredseda NR SR (2020-12-08):
Pán poslanec Kamenický, nevidím ho v sále. Takže to bola posledná faktická poznámka. Vyhlasujem rozpravu za skončenú. Chce zaujať stanovisko pán navrhovateľ? Nech sa páči.
A. Belousovová, podpredsedníčka NR SR: (2007-02-08):
A slovo má pani poslankyňa Vaľová.
V. Veteška, podpredseda NR SR: (2005-06-22):
D. Bollová, poslankyňa: Ďakujem pekne. Ja by som si dovolila doplniť kolegu Ondriaša niekoľkými zamysleniami. Myslím si, že navrhovatelia vôbec nekonajú z popudu vlastnej cti a myšlienok humanizmu, ale iba len a len vedení súc žlčou nenávisti z toho, že napriek všetkým podľa vás ukrutnostiam, neprávostiam väčšina občanov Slovenskej republiky tvrdí, že sa im v zločinnom režime, ako ho nazývate, žilo lepšie. Napriek tomu stále sa objavujú iniciatívne skupiny prezentujúce stratu pamäti a, prepáčte, hlúposť. Rešpektujeme, že ľudská hlúposť je bezhraničná. Štát totiž ešte dlhuje odškodné, ktoré má byť vyplatené podľa skôr prijatých zákonov a nie je to peňazí málo. Odkiaľ, ako sa tu často pýtate nás, chcete zobrať peniaze na ďalšie odškodnenie? Mnohé prospešnejšie veci by sa mohli uskutočniť, ale ich nerobíte a, s prepáčením, chcete sa ukájať produkciou reakcií na rôzne zoznamy a vlastne nebudem oponovať navrhovateľom. Som si vedomá toho, že človek môže mať veľké vedomosti, a pritom nič nepoznať a ničomu nerozumieť. Sú isté hlúposti, ktorých sa môže dopustiť naozaj len takzvaný odborník. Jednoduchý človek so zdravým rozumom sa im vyhne a určite nebude hľadať ďalšie skupiny ľudí, ktoré treba odškodniť, hoci úprimne tých, ktorým bolo ublížené, je mi ľúto a som za to, aby odškodnení boli. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-10):
Ďakujem pekne. Ja iba krátko. Naozaj uznávam, a teda aj pán poslanec Vážny uznal, že aj predtým sa korigovali niektoré legislatívne potreby, ak to inak nešlo. A áno, ide o zásah cez zákon do iného, ale naozaj s veľmi cieleným účinkom. Chcem pripomenúť, že prostriedky v rozpočte sme nenašli na túto skôr sociálnu a aj technickú pomoc pri prechode z jedného systému do druhého. Teraz môžem potvrdiť, že základný balík na pomoc je vyčlenený, ale zároveň musíme nájsť mechanizmus a rozsah tej pomoci. Tak ako je zadefinovaný, si myslím, že je to zvládnuteľné. Je to o niečo redukované, ale tak, aby aj procesne, aj finančne sme to zvládli. Zmenu po schválení budeme notifikovať. Tá štátna pomoc má ako keby dve dimenzie, jedna pre prevádzkovateľov, už či verejných, alebo súkromných v sektore vysielania, a druhá je táto individuálna pomoc užívateľom alebo prijímateľom televízneho signálu. Skôr chcem vyjadriť uistenie o jednak pripravenosti ministerstva prejsť s celou zodpovednosťou týmto obdobím, ale aj želania, aby v takej vzájomnej podpore alebo súčinnosti sme to zvládli. Jedna časť je možno dedičstvo a výzva a druhá je postupné napĺňanie toho, čo znamená technologická zmena v rámci celej krajiny. Ďakujem pekne. A, samozrejme, aj k tým zmenám alebo navrhovaným pozmeňovákom zo spoločnej správy môžem len vyjadriť pozitívny postoj. Ďakujem pekne.
Hrušovský, Pavol, podpredseda NR SR (2010-09-09):
Pán poslanec Senko.
Glváč, Martin, podpredseda NR SR (2016-05-19):
Vážené panie poslankyne, vážení páni poslanci, otváram tretí rokovací deň 4. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Krištúfková, poslanec Pčolinský, Sloboda a Šebej. A na zahraničnej pracovnej ceste je podpredseda Národnej rady Béla Bugár a poslankyňa Erika Jurinová. Pokračujeme v prerušenej zlúčenej rozprave v prvom čítaní o návrhoch skupín poslancov na vydanie noviel Zákonníka práce (tlače 59, 65, 87, 97, 98, 102 a 105), návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa mení zákon č. 595/2003 Z. z. o dani z príjmov v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov . Prosím spravodajkyňu z výboru pre sociálne veci poslankyňu Soňu Gaborčákovú, aby zaujala miesto určené pre spravodajcov. Ďakujem. Ďalším v poradí z ústne prihlásených rečníkov do rozpravy je poslanec Jozef Mihál, ktorému odovzdávam slovo, a pripraví sa poslanec Igor Matovič. Pán poslanec Mihál.
Sulík, Richard, predseda NR SR (2011-02-10):
Dámy a páni, poprosím vás zaujať miesto, ideme hlasovať. Panie poslankyne, páni poslanci, v mene štyroch poslaneckých klubov, SDKÚ – DS, SaS, KDH a Mostu – Híd, podávam návrh na zaradenie nových bodov do programu tejto schôdze. Ide o tri body v skrátenom legislatívnom konaní, po prvé, návrh vlády na skrátené legislatívne konanie o vládnom návrhu novely zákona o sudcoch a prísediacich, po druhé, návrh vlády na skrátené legislatívne konanie o vládnom návrhu novely zákona o omamných látkach, to sú tie crazy-shopy, a, po tretie, návrh vlády na skrátené legislatívne konanie o vládnom návrhu novely zákona o štátnej pomoci. Navrhujem, aby sme o týchto návrhoch vlády rokovali dnes po hodine otázok a interpeláciách a po dokončení bodu o strelných zbraniach. Pýtam sa, či je všeobecný súhlas. (Nesúhlasná reakcia pléna.) Keď nie je, poprosím, keby ste mohli vytiahnuť kartičky, vložiť kartičky. A dávam hlasovať o tom, či je súhlas so skráteným legislatívnym konaním k týmto trom návrhom a k tomu, aby sme potom bezprostredne pristúpili k prvým čítaniam. Prosím, hlasujte teraz. (Hlasovanie.) Zo 147 prítomných poslancov hlasovalo 81 za, 55 proti, 7 sa zdržalo, 4 nehlasovali. Tento návrh sme schválili, to znamená do programu sme zaradili tri skrátené legislatívne konania a čítania začnú dnes po hodine otázok, interpeláciách a otvorenom bode o zbraniach a strelive. Panie poslankyne, páni poslanci, pokračujeme v prerušenom rokovaní hlasovaním v druhom čítaní o návrhu poslancov Národnej rady Slovenskej republiky Gábora Gála, Pavla Kuboviča a Szilárda Somogyiho na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . (Reakcia poslanca.) Pán poslanec Paška, nech sa páči.
Mizík, Stanislav, poslanec NR SR (2022-03-22):
Pôvodne som nechcel vystúpiť v rozprave, ale jedna vec sa ma dotkla a nahnevala, takže budem trošku tvrdší, ale musím. Pán Gyimesi, vy sa ozývate a vy nazývate naše návrhy nezmyslami?! Pán Gyimesi, však vy ste vyjadril názor, že Nemaďar, ktorý sa prižení do maďarskej komunity, nemôže sa brať ako člen maďarskej komunisty (komunity, pozn. red.). Toto je vrchol šovinizmu, pán Gyimesi. Vrchol šovinizmu od človeka, ktorý má maďarské, české a rusínske korene. Toto práve je nezmysel. Vy nebudete kádrovať. Vy sa zamyslite nad sebou. Ďakujem za slovo.
Pčolinský, Peter, podpredseda NR SR (2022-12-06):
Páni poslanci, pobavili sme sa, nechajme pána poslanca pokračovať ďalej. (Zaznievanie gongu.)
M. Pado, poslanec: (2010-03-02):
Ale predsa, pán poslanec, keď dovolíš, slová predsedu vlády, ktoré povedal, je to veľká hra, ja by som si dovolil preložiť do normálnej ľudskej reči, je to jeden veľký kšeft, ktorý ste si dohodli, tak si ho aj riešte. Ja by som povedal, že tým chcel povedať pán predseda vlády asi toľko. Ďakujem pekne.
Glváč, Martin, podpredseda NR SR (2016-09-08):
Ďakujem. S faktickými poznámkami, môžete ukázať, 13 páni poslanci, posledný pán poslanec Lipšic. Ukončujem možnosť prihlásiť sa s faktickými poznámkami. Nech sa páči, pán poslanec Vašečka.
Budaj, Ján, poslanec NR SR (2023-05-17):
Pán Viskupič, pár otázok. Uznávate, že elektropohon je efektívnejší. Ja som o tom hovoril. K tomu ste sa nevyjadrili. To je vedecky preukázané o 100 %. To nie je málo. Toto má 40, elektropohon premieňa energiu na 90. To je viac než dvojnásobok. Za druhé, uznávate alebo neuznávate, že je tu klimatická zmena, ktorá je spôsobená aj, aj mobilitou. Lebo vy vystupujete, ako by tie energie, tie jednotlivé pohonné látky boli rovnocenné. Ale to nie je pravda. To je ako by ste obhajovali nejaký pesticíd, napríklad ten, kvôli ktorému sme nariekali na ukrajinské obilie. Ten bol povolený u nás pred 3-4 rokmi. Sme jedli celý život tento pesticíd. A vy by ste hovorili, nie no, ako to že ho zakazujú? Prečo nie je voľná súťaž? Budete prekvapený, ale vo voľnej súťaži by vyhralo DDT, ktoré bolo zakázané po mojej mladosti zhruba. Ja som ho teda skrmoval vďaka nadšeniu komunistov z tohoto práškovania DDT celú svoju mladosť. Bola to jedovatá látka na ľudský organizmus. Klimatická kríza rozvráti našu civilizáciu, lebo spôsobí sťahovanie národov. Podceňovať to, že tu chcete zanechať jednu katastrofálnu situáciu našim potomkom. Ja viem, že voľby sú o pár mesiacov a klimatická kríza možno bude o pár desaťročí vrcholiť alebo bude sa prejavovať. No možno sa bude prejavovať už toto leto. Možno prídu zo Subsaharskej Afriky ľudia, lebo tam päť rokov nepr... (Prerušenie vystúpenia časomerom.)
Madej, Róbert, poslanec NR SR (2015-01-27):
Ďakujem pekne, rád by som sa tiež pripojil k vyhláseniam predrečníkov ohľadne osobného záujmu vzhľadom k tomu, že som praktizujúci advokát, aj keď sa stotožňujem s názorom pána poslanca Suska, že tento zákon sa týka každého občana na Slovensku, pretože každý môže byť v pracovnoprávnom spore, v rodinnom spore o výživné, rozvod manželstva, môže uplatňovať pohľadávku v susedskom spore, preto je rekodifikácia civilných, civilných, civilného kódexu veľmi, veľmi dôležitá pre každého občana na Slovensku. Trošku nepriamo sa dotknem pána poslanca Hlinu, ktorý bol takto oslovený, a dovolím si uviesť, že pán poslanec Hlina sa nemusí obávať dlhých lehôt na plnenie, pretože súd rozhodne o dĺžke plnenia, a v niektorých prípadoch, keď je to odôvodnené, môže rozhodnúť o dlhšom plnení, pretože plnenie rozhodnuté rozsudkom môže byť peňažné a nepeňažné. Pán poslanec Gál spomínal peňažné plnenia, ale predstavte si klasický spor susedský, ktorý rozhodujete medzi dvoma susedmi. Postavil si neoprávnenú stavbu na cudzom pozemku alebo mu presahuje strecha, tak súd v takýchto prípadoch odôvodnene dá dva, tri, štyri mesiace na odstránenie časti stavby, pretože realizovať nepeňažné plnenie vo forme odstránenia časti stavby strechy a tak ďalej trošku trvá dlhší čas, priznajme si. Dajme úvahu tomu súdu, aby bol spravodlivý v každom jednotlivom prípade tam, kde to treba. Ja len chcem povedať jedno, že oceňujem, že v tom začiatku povedal pán poslanec Gál pochvalné vety na to, že sme konečne prišli k rekodifikáciám tej časti práva civilného, ktoré sa týka všetkých občanov na Slovensku.
M. Číž, podpredseda NR SR: (2008-11-06):
Ďalším bodom programu je druhé čítanie o návrhu poslancov Národnej rady Slovenskej republiky Ley Grečkovej a Jána Babiča na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov . Návrh ste dostali ako tlač 751 a spoločnú správu výborov máte pod č. 751a. Pani poslankyňa Grečková, máte slovo a prosím vás, aby ste návrh zákona odôvodnili.
Galko, Ľubomír, poslanec NR SR (2012-09-25):
Ďakujem pekne. No, Lucia, dovolil by som si ťa požiadať alebo poprosiť, aby si sa zmierila s tým, že tých kopancov bude do budúcnosti trošku viacej, pretože tu došlo k takému určitému priblíženiu sa k strane SMER a k takému malému prilepeniu sa, čiže budeš sa s tým musieť do budúcna vyrovnať. Ja už som tu počul dva príspevky od ľudí, ktorí sa vyviezli na chrbte strany Sloboda a Solidarita do tohto parlamentu a teraz do nej nesmiernym spôsobom kopú, takže bude dobré, keď si na to postupne všetci zvykneme. Chcel by som ešte nadviazať na to, čo si povedala, a zdupľovať, že ja naozaj prajem aj pánovi Pollákovi, aj pánovi Matovičovi všetko dobré, nech sa im darí v tej komplexnej reforme a v žiadnom prípade, aby to teda nevyzeralo tak, ja by som si nedovolil povedať, že oni nám vykrádajú nejaký náš program alebo niečo také, aby to teda nebolo nesprávne pochopené, ono je to taký transfer povedzme z programu SaS do programu pána Matoviča a pána Polláka. Ja pevne verím a dúfam, že takýto transfer sa udeje aj z tvojho šuplíka, ktorý ostal na ministerstve práce a sociálnych vecí, a že všetky tie dobré veci, ktoré si tam pripravila, tak sa pretransformujú do tých riešení, ktoré nejakým spôsobom pán Pollák s pánom Matovičom presadia a my všetci ich určite v tom podporíme. Ďakujem pekne.
Grendel, Gábor, podpredseda NR SR (2023-03-17):
Dve faktické poznámky na vystúpenie pána poslanca Viskupiča. Ako prvý pán poslanec Miloš Svrček.
Laššáková, Jana, podpredsedníčka NR SR (2015-05-12):
Pani poslankyňa Šedivcová, nech sa páči.
P. Hrušovský, predseda NR SR: (2004-10-22):
(Hlasovanie.) 138 prítomných, 67 za, 21 proti, 49 sa zdržalo, 1 nehlasoval. Návrh zákona do druhého čítania sme neschválili. Prosím teraz pána poslanca Vážneho, aby predniesol návrh uznesenia k prerokúvanému bodu programu, ktorým je návrh uznesenia Národnej rady Slovenskej republiky k žiadosti o predloženie správy o súčasnom stave v Slovenských aerolíniách, a. s. Nech sa páči.
Žarnay, Oto, poslanec NR SR (2016-04-28):
Áno, ďakujem, pán minister. Prakticky odpovedali ste mi na moju otázku, a nie konkrétne, ale trošku ste sa takým vyhýbavým spôsobom snažili obísť tú podstatu, ktoré konkrétne fakty z deklarácie alebo z požiadaviek, požiadaviek učiteľov boli zakomponované do programového vyhlásenia vlády. Nemyslel som platové záležitosti alebo finančné niektoré veci, ale skôr iné konkrétne fakty. Pretože ak by to bolo naozaj tak, ako ste to vy povedali, tak potom prezident Slovenskej komory učiteľov Vladimír Crmoman by nepovedal po stretnutí s vami, resp. s pánom Dankom ako predsedom parlamentu, že programové vyhlásenie vlády je výsmechom do tváre učiteľov a prakticky nič z toho, čo učitelia žiadali, sa nepremietlo do tohto vyhlásenia. Takže vás chcem pekne poprosiť, keby ste mi písomne potom dali tie konkrétne fakty, o ktorých ste ich hovorili, že vy si myslíte, že asi 7 alebo 6, že by ste mi to písomne dali. Ďakujem.
Kollár, Boris, predseda NR SR (2022-10-06):
Ďakujem pekne. Takže aby som naplnil literu zákona, toto bola posledná písomná, teraz sa pýtam, či sa chce niekto prihlásiť do rozpravy ústne. Ak nie, uzatváram možnosť podania ústnych prihlášok do rozpravy. Vyhlasujem rozpravu za skončenú. Chce k rozprave zaujať stanovisko navrhovateľ? Pán predseda? Či chcete... Nie. Ďakujem pekne. Chce sa vyjadriť spravodajca? Nie. Dobre. Ďakujem pekne. (Reakcie z pléna.) Hlasovať budeme, hlasovať budeme zajtra o tomto bode o 11.00 hod. A teraz prerušujem schôdzu do zajtra do 11.00 hod. Ďakujem. (Reakcia z pléna.) Pardon, ospravedlňujem sa, do 9.00 hod. Som urobil chybu. Nie do 11.00 hod., do 9.00 hod. Zajtra o 9.00 hod. začíname, tak. (Rokovanie 74. schôdze NR SR sa skončilo o 18.24 hodine.) (Hlasovanie o bode programu 74. schôdze NR SR sa uskutočnilo na 72. schôdzi NR SR 18. 10. 2022.) 76
Laurenčík, Milan, podpredseda NR SR (2020-09-23):
S reakciou na faktické poznámky pán poslanec Milan Mazurek.
Zmajkovičová, Renáta, podpredsedníčka NR SR (2013-05-15):
S faktickými poznámkami štyria poslanci, uzatváram možnosť prihlásiť sa s faktickou poznámkou, šesť poslancov. Poprosím vás, páni poslanci, akceptujem, ale pokým neuzatvorím, šesť, pán poslanec Štefanec, ja už som uzatvorila šesť poslancov. Pán poslanec Kamenický.
Susko, Boris, poslanec NR SR (2023-02-14):
Ďakujem pekne za slovo. Vážený pán predsedajúci, vážený pán predkladateľ, vážená pani poslankyňa, páni poslanci, dovoľte, aby som vás informoval o prerokovaní uvedeného návrhu ústavného zákona v ústavnoprávnom výbore. Národná rada pridelila návrh ústavného zákona na prerokovanie ústavnoprávnemu výboru, ktorý určila aj ako gestorský výbor, a určila lehotu na jeho prerokovanie. Poslanci Národnej rady, ktorí nie sú členmi výboru, ktorému bol návrh ústavného zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor uvedený návrh ústavného zákona prerokoval na 136. schôdzi, avšak neprijal uznesenie, keďže návrh uznesenia nezískal súhlas trojpätinovej väčšiny všetkých členov výboru. Návrh správy výboru vrátane stanoviska gestorského výboru prerokoval ústavnoprávny výbor na 137. schôdzi. Stanovisko gestorského výboru ani návrh správy výboru neboli schválené, keďže návrh stanoviska gestorského výboru nezískal súhlas potrebnej väčšiny členov ústavnoprávneho výboru. Ako spravodajca ústavnoprávneho výboru predkladám túto informáciu a budem navrhovať ďalší postup. Pán predsedajúci, prosím, otvorte rozpravu.
Pellegrini Peter, predseda NR SR (2015-11-13):
Prezentujme sa a hlasujem o bode 2 spoločnej správy s odporúčaním gestorského výboru neschváliť. (Hlasovanie.) Prítomných 123 poslancov, za hlasoval 1, proti bolo 69, zdržalo sa 52 poslancov, nehlasoval 1. Tento bod sme neschválili.
Bugár, Béla, podpredseda NR SR (2011-03-25):
Otváram rozpravu. Do rozpravy som dostal písomnú prihlášku jediného pána poslanca Ondruša. Nech sa páči, máte slovo. Pán poslanec, naučte sa rokovací poriadok, naučte sa, rokovací poriadok jednoznačne hovorí, najprv písomne prihlásení, po vystúpení písomne prihlásených otváram možnosť pre ústne prihlásených. Dobre? Pán poslanec Ondruš, nech sa páči.
J. Richter, poslanec: (2008-07-03):
V poradí druhý pozmeňujúci návrh v rozprave predložil pán poslanec Hrušovský. Preto vás žiadam, aby sme hlasovali o jeho návrhu.
Danko, Andrej, predseda NR SR (2019-05-17):
Dobre. Môžte mi písomne dať? Dobre, napriek tomu bude mi doručené teda písomne. Dávam hlasovať o návrhu pani poslankyne, tak ako ho predniesla. Prosím, prezentujme sa. To čo je? (Zasmiatie sa predsedajúceho.) Takže máte pravdu, pani poslankyňa. (Potlesk.) (Hlasovanie.) Prítomných 103 poslancov, za 54, proti 5, zdržalo sa 41, nehlasovali 3. Dobre. Vyhlasujem prestávku do 11.15 hod. a pokračujeme v rokovaní. (Prestávka.) (Po prestávke.)
Horváthová, Eva, poslankyňa NR SR (2015-05-29):
Ďakujem pekne. Veľmi si vážim vaše vystúpenie, pán poslanec Fronc. Boli ste ministrom, máte skúsenosti. Presne som čakala od vás túto výtku a som rada, že ste mi ju aj povedali. Snažila som sa na niektoré z týchto vecí, ktoré ste spomenuli, už reagovať priamo v rozprave. Tiež nie som zástancom toho, aby sa nové predmety zavádzali priamo do zákona. Týmto chcem upozorniť na to, že je to možné, vy ste spomenuli ďalší príklad, a tak isto si myslím, že napríklad aj náboženská výchova, aj tá angličtina, čo spomínate, by mohla byť povinne zavedená len do štátneho vzdelávacieho predmetu. Verte mi, že keby som bola v inej pozícii, tak to nerobím, ale v tejto pozícii, v ktorej som, nemôžem inak upozorniť na tento problém len tak, že sa budem snažiť presadiť túto zmenu v zákone. Je to pre mňa tak dôležitá vec, keď som išla do politiky, tak to bola jedna z vecí, ktorú som si predstavovala, že by sa to dalo nejakým spôsobom presadiť. Neni to zas až taký veľký zásah do toho zákona a všetky tie veci, ktoré sme hovorili okolo toho, sú potom rozpracované len v dôvodovej správe. A máte úplnú pravdu, že by potrebovali rok, dva, možno tri na to, aby sa všetky tie procesy udiali, ktoré sa majú, ale práve preto som bola veľmi rada, že som našla konkrétny príklad, ktorý obišiel tieto procesy, pretože v rámci nepovinného predmetu je pani riaditeľka, ktorá nie je ani lekár a perfektné veci dokázala spraviť a predmet výchova k zdraviu sa vyučuje na jej škole. To je niečo úžasné a myslím si, že by sme mali všetci sa snažiť o to, ako sa toto dá urobiť a ako by sme to vedeli zaviesť a nerobiť z toho nejaký svetový problém, pretože tých odborníkov tú máme dosť. Ľudí, ktorí by to mohli, dosť. Problémy v školstve síce máme, ale pri troške možno zmeny priorít by sme dokázali pomôcť aj tam a učitelia by boli určite radi, keby toto mohli vyučovať. A čo ste spomínali úrazy, životné prostredie, masovokomunikačné prostriedky, tieto všetky veci by sa dali zahrnúť do tohto predmetu a mohli by sa takto systematicky po celospoločenskom konsenze riešiť.
Figeľ, Ján, podpredseda NR SR (2015-05-13):
Na vystúpenie Daniela Lipšica sú tri faktické. Nech sa páči, Otto Brixi.
Pellegrini, Peter, predseda NR SR (2015-09-22):
Prezentujme sa a hlasujme o postúpení návrhu zákona do druhého čítania. (Hlasovanie.) Prítomných 129 poslancov, za hlasovalo 100, zdržalo sa 27. Postúpili sme návrh zákona do druhého čítania.
Malatinec, Roman, poslanec NR SR (2023-12-07):
Vážené pani poslankyne, vážení páni poslanci, vážení prítomní, Výbor Národnej rady pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač 90. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre verejnú správu a regionálny rozvoj a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončil som, otvorte, prosím, rozpravu.
P. Paška, predseda NR SR: (2007-11-27):
(Hlasovanie.) 133 prítomných, 61 za, 31 proti, 37 sa zdržalo, 4 nehlasovali. Tento pozmeňujúci návrh na zmenu programu sme neprijali. Ako druhý návrh podala pani poslankyňa Laššáková, aby bod 17 podľa rozdaného programu, ktorým je vládny návrh zákona, ktorým sa mení a dopĺňa zákon č. 73... (Reakcia z pléna.) Nie? Zákon... Osemnásť. Aha, podľa nového... (Reakcie z pléna.) Pani poslankyňa... Zapnite, lebo pravdepodobne, aby nedošlo k omylu. Pani poslankyňa, navrhovali ste ktorý zákon? Pravdepodobne mám iný.
Glenda, Tibor, poslanec NR SR (2013-01-30):
Ďakujem pekne. Vážený pán predseda, vážený pán minister, kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 338). V súlade s § 71 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu zákona najmenej 15 dní pred schôdzou Národnej rady Slovenskej republiky, na ktorej sa uskutočňuje jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými pravidlami Slovenskej republiky, s medzinárodnými zmluvami, ktorými je Slovenská republika viazaná, ako aj s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že v rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 7. januára 2013 č. 319 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda skončil som, otvorte rozpravu.
Danko, Andrej, predseda NR SR (2016-05-24):
Ďakujem. Pani poslankyňa Natália Grausová.
Miškov, Juraj, minister hospodárstva SR (2011-06-29):
Dobrý deň. Vážený pán predsedajúci, vážené pani poslankyne, vážení páni poslanci, predkladám vám vládny návrh zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov, ktorým Úrad jadrového dozoru Slovenskej republiky zabezpečuje transpozíciu smernice Rady 2009/71/Euratom z 25 júna 2009, ktorou sa zriaďuje rámec Spoločenstva pre jadrovú bezpečnosť jadrových zariadení. Dôvodom predloženia tohto návrhu zákona je okrem nutnosti dôslednej transpozície uvedenej smernice aj potreba zakotvenia požiadaviek expertnej skupiny WENRA, ktorá združuje dozorné orgány nad jadrovou bezpečnosťou členských krajín Európskej únie a Švajčiarska, ako aj potreba čiastočnej úpravy pôvodného zákona v oblasti nakladania s inštitucionálnymi rádioaktívnymi odpadmi a zachytenými rádioaktívnymi odpadmi v Slovenskej republike a zároveň zmena prístupu k dokumentácii, ktorú atómový zákon označuje ako citlivú dokumentáciu. Vládny návrh zákona ťažiskovo pokrýva nasledovné oblasti zmien. Ustanovuje záväzné rámcové pravidlá jadrovej bezpečnosti najmä v organizačnej, infraštrukturálnej a inštitucionálnej rovine, zodpovednosť za jadrovú bezpečnosť a upevňuje postavenie dozorného orgánu, preberá požiadavky skupiny WENRA, ktoré smerujú v prevažnej väčšine do technických detailov, požiadaviek na jadrovú bezpečnosť, ktoré sú následne predmetom úpravy vyhlášok Úradu jadrového dozoru Slovenskej republiky. Zároveň nanovo ustanovuje niektoré požiadavky, ktoré vyplývajú z postupu pre nakladanie s inštitucionálnymi rádioaktívnymi odpadmi a zachytenými rádioaktívnymi materiálmi v Slovenskej republike a obmedzuje prístup k materiálom, ktoré atómový zákon označuje ako citlivú dokumentáciu, a to tým, že sa taxatívne vymedzuje dokumentácia, ktorú Úrad jadrového dozoru považuje za natoľko dôležitú, že by jej zverejnením mohlo dôjsť k zneužitiu informácií v nej obsiahnutých na plánovanie a vykonanie činností ohrozujúcich všeobecnú bezpečnosť obyvateľstva. Okrem uvedených ťažiskových oblastí Úrad jadrového dozoru predloženým vládnym návrhom zákona realizuje aj nevyhnutné legislatívnotechnické zmeny súvisiace s navrhovanou úpravou týchto ťažiskových oblastí. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem.
V. Veteška, podpredseda NR SR: (2005-05-25):
K. Fajnor, poslanec: Ďakujem pekne, pán predsedajúci. Vážený pán predsedajúci, vážení členovia vlády, dovoľte mi, aby som podľa § 129 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov interpeloval predsedu vlády Slovenskej republiky pána Mikuláša Dzurindu. Vážený pán predseda vlády, podľa informácie Národnej banky Slovenska hrubý zahraničný dlh Slovenskej republiky ku koncu februára tohto roka dosiahol neuveriteľnú sumu 26,6 mld. USD. V priebehu februára tohto roka vzrástol dlh o 2,6 mld. USD. Podiel celkového hrubého zahraničného dlhu na obyvateľa Slovenskej republiky tak dosiahol úroveň 4 942 USD. Pri prepočte aktuálnym kurzom vychádza hrubý zahraničný dlh Slovenskej republiky zhruba 827 mld. Sk. Len nárast dlhu za február predstavuje sumu 81 mld. Sk. Na program tejto schôdze predkladáte vládny návrh koncepcie privatizácie Železničnej spoločnosti Cargo, z ktorej očakávate v ideálnom prípade 20 mld. Sk. Rozdiel medzi nárastom dlhu a očakávanými príjmami z privatizácie nákladnej železničnej dopravy dokazuje, že vaša vláda má neuveriteľnú schopnosť prežierania a zadlžovania. To by sme museli mesačne predávať tri razy Železnice, aby sme boli na nule. Kade chodíte, tade sa chválite, čo ste dosiahli a kam ste to dotiahli. Občania musia vedieť, že túto republiku ste ožobráčili a dotiahli medzi vysoko zadlžené štáty. Ako som už povedal, dlh na občana dosiahol 4 942 USD, čo predstavuje zhruba 154 000 Sk. Chcem vám len pripomenúť, že pri delení federácie zdedila Slovenská republika dlh vo výške 2,9 mld. USD a aktíva zdedila vyššie, takmer 4 mld. USD. Z toho len v bývalom Sovietskom zväze to predstavovalo sumu 1,2 mld. USD. Pritom ste sa všetci radi fotografovali pred kopami deblokovaného uhlia a ďalších tovarov. Ešte aj pán prezident sa vozí na deblokovanom lietadle. Vážený pán predseda vlády, viem, aké zadlženie spôsobila Mečiarova vláda. A preto vás žiadam, aby ste mi vysvetlili, ako ste dokázali urýchliť zadlžovanie nášho štátu vy, pretože zahraničný dlh začal výrazne rásť za vašej predchádzajúcej a hlavne terajšej vlády. Chcem od vás vedieť, kde ste minuli miliardy stále sa zvyšujúceho dlhu Slovenskej republiky odkedy ste predseda vlády. A tiež mi odpovedzte, kde ste minuli za február 2,6 mld. USD, teda 81 mld. Sk. Dopredu vám však poviem jednu maličkosť, čo by s takouto sumou urobili komunisti. Určite by sme mali dokončené také rozhodujúce stavby ako diaľničný ťah Košice – Bratislava. A to by tam bol iba jeden tunel Branisko, dopravný, ten druhý, finančný, ktorý tam vytunelovala SDKÚ, ktorým ste okradli našich občanov, by sme tam určite nemali. Nemali by sme ani nezamestnanosť druhú najvyššiu v Európskej únii. Nemali by sme ani nižšie priemerné dôchodky ako v roku 1989 a nižšiu priemernú mzdu ako v roku 1989. Naša životná úroveň by rástla a nepadala. Ďakujem vám za pozornosť. (Potlesk.)
J. Kvorka, poslanec: (2008-05-14):
Viete, obviňovať neustále predstaviteľa vládnej koalície, v tomto prípade ministra vnútra Roberta Kaliňáka aj z takého výroku, ako vy ste tu použili, že je zodpovedný za smrť Jána Langoša, tak to, si myslím, už presahuje hranice slušnosti. Nad tým sa treba ozaj dobre zamyslieť. A ozaj si treba premyslieť si, že to, čo bolo povedané, je úplný nezmysel, pán poslanec. Vieme, čo je cieľom prijatia tohto zákona. Všetci dobre vieme, že je potrebné prijať tento zákon, pretože cieľom prijatia zákona je v prvom rade zvýšenie bezpečnosti cestnej premávky na cestách Slovenskej republiky. No a vieme, že splnenie tohto cieľa je v širokom celospoločenskom záujme. Ale na to, aby bol tento zákon prijatý tak, aby nemusel byť novelizovaný, ako mnohokrát sa to stávalo hlavne počas vášho vládnutia, je potrebný aj čas. A toto je ten čas, o ktorom ste vy hovorili, za ktorý ste vy tu obviňovali ministra vnútra, toto je ten čas, na ktorom sa pracuje na dobrom prijatí tohto zákona.
Jurinová, Erika, podpredsedníčka NR SR (2014-11-10):
Pán poslanec Blaha.
V. Veteška, podpredseda NR SR: (2005-06-24):
Končím možnosť prihlášok s faktickými poznámkami. Procedurálny návrh, pán poslanec Banáš? S faktickou? S faktickou poznámkou, hej, tak aj pán poslanec Banáš s faktickou poznámkou. Končím, posledný je pán Banáš. Ako prvá pani poslankyňa Sabolová.
Grendel, Gábor, podpredseda NR SR (2021-11-23):
Pán poslanec Baránik, chcete reagovať na faktické poznámky? Nie. V rozprave teda vystúpi pán poslanec Kyselica ako posledný ústne prihlásený do rozpravy.
Kozelová, Monika, poslankyňa NR SR (2021-10-01):
Janko, ja ti tiež ďakujem za ten tvoj príspevok hlavne kvôli tomu, že si otvoril aj tú druhú stránku Daniela Lipšica, pretože zatiaľ sme tu počúvali len to, aký je vrah. Ale ja teraz sa pridám k tebe a poviem, že s pánom generálnym prokurátorom som riešila niekoľko káuz, vždy to bolo pro bono, vždy to boli veci, ktoré sa týkali detí. Naposledy to bol Čistý deň, ktorý ma, paradoxne, teraz žaluje a chce po mne 15-tisíc za poškodzovanie dobrého mena, to len tak na okraj, takže som momentálne s nimi v spore. Ale chcem povedať, že čo sa týka pána generálneho prokurátora, pre spravodlivosť bez toho, aby sa pozeral na peniaze, urobil toho omnoho-omnoho viac, teda špeciálneho pardon, urobil toho omnoho-omnoho viac ako celý pán poslanec, ktorého meno sa nevyslovuje, za celý svoj život pre svoju vlastnú rodinu. Takže ja len toľko k tomu.
Laurenčík, Milan, podpredseda NR SR (2021-10-07):
Ďakujem. Na vaše vystúpenie evidujem jednu faktickú poznámku. Končím možnosť prihlásiť sa. S faktickou poznámkou vystúpi pán poslanec, pán Vetrák.
Žitňanská, Lucia, poslankyňa NR SR (2015-06-30):
Ďakujem veľmi pekne. Ochrana spotrebiteľa je nepochybne dôležitá vec, ale ja by som chcela upozorniť na to, že zase tu máme nejakú novelu zákona, ktorá nesúvisí s novelou zákona, ktorá je predmetom rokovania a ktorú predložila vláda zastúpená ministrom hospodárstva. Chcem upozorniť na to, že duo Martvoň – Brixi už urobili taký chaos v spotrebiteľskej legislatíve neustálymi novelizáciami, že sa na tú právnu úpravu naozaj treba pozrieť s odstupom a pozrieť sa, čo funguje a čo nefunguje. A chcela by som upozorniť relatívne čerstvého pána ministra, že on rozhoduje o tom, že či sa takto budú novelizovať jeho zákony, pretože on môže s týmto súhlasiť alebo nesúhlasiť. A k tomu len dodávam, že je to práve ministerstvo hospodárstva, ktoré má v gescii aj kvalitu podnikateľského prostredia, a musím povedať, že spôsob novelizácií zákonov, ktoré sa týkajú ochrany spotrebiteľa, už nemajú nič spoločné s prehľadnou, jasnou a zrozumiteľnou legislatívou, kvalitou podnikateľského prostredia a v konečnom dôsledku potom ani s dôslednou ochranou spotrebiteľa. Ďakujem pekne.
Poliačik, Martin, poslanec NR SR (2014-06-10):
Ďakujem, pán predseda. Dajte, prosím, hlasovať o tom, že Národná rada prerokuje tento zákon v druhom čítaní.